Държавен вестник, бр. 63, 2024 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  63
„Чл. 32. (1) Търговският участник е длъжен 
незабавно да изпрати официално уведомле­
ние до БНЕБ – ЕАД, при промяна на лице, 
посочено като отговорник за сетълмент и 
обезпечения.
(2) Операторът прекратява достъпа неза­
бавно, но не по-късно от края на работния 
ден, в който е постъпило уведомлението, 
или най-късно до 12,00 ч. в първия работен 
ден, ако уведомлението е постъпило в не­
работен ден.
(3) В случаите по ал. 2 операторът изпраща 
незабавно писмено уведомление на търговския 
участник, в което посочва датата, часа и ми­
нутата на прекратяване на достъпа.
(4) Търговският участник остава обвързан 
и отговорен за всички пропуски, действия 
и бездействия от страна на отговорника за 
сетълмент и обезпечения до момента на 
прекратяване на достъпа, но не по-късно от 
момента на изтичане на крайните срокове 
по ал. 2.“
§ 7. Наименованието на раздел I в глава 
четвърта „Правила за търговия на пазарен 
сегмент „В рамките на деня“ се изменя така:
„Раздел I
Електронна система за търговия на механизъм 
„Непрекъсната търговия“.
§ 8. В чл. 45 след думите „В рамките на 
деня“ се добавя „механизъм „Непрекъсната 
търговия“,“.
§ 9. Член 46 се изменя така:
„Чл. 46. За участието чрез механизъм „Не­
прекъсната търговия“ на пазарен сегмент „В 
рамките на деня“ всеки търговски участник 
има едно безплатно портфолио и допълни­
телни портфолиа.“
§ 10. В чл. 47 след думите „В рамките на 
деня“ се добавя „механизъм „Непрекъсната 
търговия“.
§ 11. В глава четвърта „Правила за търговия 
на пазарен сегмент „В рамките на деня“ се 
създава раздел Ia с чл. 47а – 47в:
„Раздел Iа
Електронна система за търговия на механизъм 
„Търгове в рамките на деня“
Чл. 47а. Търговията на пазарен сегмент „В 
рамките на деня“, механизъм „Търгове в рам­
ките на деня“, се осъществява чрез електронна 
система за търговия – търгове в рамките на 
деня, наричана по-нататък ЕСТ-ТРД.
Чл. 47б. За участието чрез механизъм 
„Търгове в рамките на деня“ всеки търговски 
участник трябва да има отделно портфолио, 
като всяко допълнително портфолио на пазарен 
сегмент в „Рамките на деня“ се създава след 
подаване на заявление по образец, публикуван 
на интернет страницата на оператора.
Чл. 47в. ЕСТ-ТРД на пазарния сегмент 
„В рамките на деня“, механизъм „Търгове в 
рамките на деня“, е с ограничен и непрех­
върляем достъп.“
§ 12. Наименованието на раздел II в глава 
четвърта „Правила за търговия на пазарен 
сегмент „В рамките на деня“ се изменя така:
„Раздел II
Дни на търговия, интервал и етапи на меха­
низъм „Непрекъсната търговия“.
§ 13. В глава четвърта „Правила за търговия 
на пазарен сегмент „В рамките на деня“ се 
създава раздел IIa с чл. 52а – 52д:
„Раздел IIа
Дни на търговия, интервал и етапи на меха­
низъм „Търгове в рамките на деня“
Чл. 52а. Дните на търговия са всеки ден 
от седмицата, 365/366 дни в годината.
Чл. 52б. Периодът на подаване на оферти 
е периодът, през който оферти за покупка и 
продажба могат да бъдат подавани в електрон­
ната система за търговия до приключване на 
борсовата сесия в деня преди доставки (D-1) 
или деня на доставка (D), които са, както 
следва:
1. първа сесия (D-1) (IDA1) – 15,00 ч.;
2. втора сесия (D-1) (IDA2) – 22,00 ч.;
3. трета сесия (D) (IDA3) – 10,00 ч.
Чл. 52в. Сроковете за подаване на оферти са:
1. начален срок за подаване на оферти: 
до два месеца преди деня на доставка; по 
преценка на оператора съответните борсови 
сесии могат да бъдат отворени по-рано или 
по-късно от обявеното;
2. краен срок за подаване на оферти: 
търговските участници могат да подават 
оферти, да променят или да изтриват вече 
подадени оферти до крайния срок за пода­
ване на оферти.
Чл. 52г. Сроковете за определяне и 
обявяване на резултатите от борсовите 
сесии са в съответствие с общоприетите 
правила на обединението SIDC (Single 
Intraday Coupling).
Чл. 52д. БНЕБ – ЕАД, може да направи 
промени в деня на търговия, в периода на 
търговия или в етапите на търговия в оп­
ределени случаи, ако това е в интерес на 
извършване на безпрепятствена търговия или 
за осигуряване на нормални пазарни условия, 
като във всички случаи промените трябва 
да са в съответствие с приетите правила и 
процедури на обединението SIDC. Всички 
промени се оповестяват едновременно на 
всички търговски участници чрез имейл и/
или чрез публикуване на интернет страницата 
на оператора.“